**Argumentationsøvelse – Fra darwinisme til neodarwinisme med brug af AI**

Nedenfor har vi fem antagelser/påstande /hypoteser om arternes udvikling gennem naturlig selektion. De stammer fra Darwins hovedværk fra 1859 ’On the Origin of Species by Means of Natural selection’.

1. *Organismer producerer langt mere afkom end det antal, der opnår kønsmoden alder.*
2. *Individerne er forskellige, og forskellene er arvelige.*
3. *De ydre omstændigheder (miljøet) er bestemmende for hvor godt en variant klarer sig.*
4. *De varianter, der klarer sig bedst, har størst sandsynlighed for at overleve og forplante sig, og der vil ske en udvælgelse blandt individerne (naturlig selektion).*
5. *Udvælgelsen gør at artens egenskaber vil ændre sig fra generation til generation, og med tiden kan der opstå så store forskelle at en ny art udvikles fra den gamle art.*

* Først og fremmest: hvordan er Darwin kommet frem til disse hypoteser (uden at vide noget om DNA vel at mærke)?
* Prøv herefter at spørge ChatGBT: ”Hvad mener Darwin om DNA” – Hvad svarer den?
* Dernæst skal du argumentere for at Darwins hypoteser stadig holder vand med den viden vi har om DNA, kromosomer og arvelighed. Altså svar på påstanden således: O*rganismer producerer langt mere afkom end det antal, der opnår kønsmoden alder,* ***fordi****…….*

**Husk at argumentet skal være velbegrundet og tilpas detaljeret til at man forstår hvad der sker!**

1. Start med at skrive stikord sammen med din sidemand til første spørgsmål (5-10 min).
2. Du bruger du 3-5 minutter alene på at skrive stikordene sammen i en sammenhængende tekst.
3. Læs din sidemands svar og din sidemand læser dit svar.
4. Diskuter med sidemanden om I har argumenteret grundig nok’
5. Spørg ChatGBT om det samme og se om der er overensstemmelse mellem Jeres og ChatGBT´s svar. Har I fået de samme svar? Hvis ikke hvem har så ret?
6. Fortsæt med de andre hypoteser.

**Fremlægges:**

Det der skal fremlægges er gennemlæste og gennemarbejdede argumenter for Darwins fem antagelser/påstande/hypoteser.